Komiteju un delegāciju sastāvs
Priekšsēdētājs
Es esmu saņēmis Neatkarības un demokrātijas grupas priekšlikumu iecelt N. Farage par Starptautiskās tirdzniecības komitejas locekļa T. Colman aizstājēju. Vai pret to ir kādi iebildumi?
Hannes Swoboda
(DE) Priekšsēdētāja kungs, vai ir noteikts minimālais darba periods komitejā vai aizstājējs ir tikai šodienai?
Priekšsēdētājs
Jums vajadzēs šo jautājumu uzdot Neatkarības un demokrātijas grupai, protams, bet es jums varu apliecināt, ka Parlamenta priekšsēdētājs atbalstīs pilnīgu pārredzamību šajā jautājumā.
Nigel Farage
Priekšsēdētāja kungs, savas Austrijas kolēģes nomierināšanai es varu teikt, ka es faktiski biju Starptautiskās tirdzniecības komitejas loceklis šī Parlamenta pilnvaru termiņa pirmos divarpus gadus. Pēc tam es atbrīvoju ceļu kolēģim, kurš pirms divām nedēļām pilnībā atkāpās no amata Parlamentā. Nebaidieties, mana iecelšana nav pēdējā brīža safabricējums, tieši pretēji.
Priekšsēdētājs
Jūs neatbildējāt uz jautājumu par to, cik ilgi jūs plānojat strādāt šajā komitejā, bet no jūsu piebildēm es secinu, ka jūs turpināsiet strādāt līdz šī Parlamenta pilnvaru termiņa beigām.
